ระเบียบกรมการขนส่งทางบกระเบียบกรมการขนส่งทางบกว่าด้วยการจัดตั้งสถานตรวจสภาพรถพ.ศ. ๒๕๔๗[๑] ตามที่กรมการขนส่งทางบกได้ออกระเบียบกรมการขนส่งทางบกว่าด้วยการจัดตั้งสถานตรวจสภาพรถ พ.ศ. ๒๕๔๑ และที่แก้ไขเพิ่มเติม (ฉบับที่ ๒) พ.ศ.๒๕๔๓ ไว้แล้ว นั้นโดยที่เป็นการสมควรแก้ไขปรับปรุงระเบียบดังกล่าวเพื่อให้การดำเนินการขอรับใบอนุญาต การออกใบอนุญาต การต่ออายุใบอนุญาตและการดำเนินการอื่น ๆเกี่ยวกับการจัดตั้งสถานตรวจสภาพรถเป็นไปด้วยความเหมาะสมมากยิ่งขึ้น กรมการขนส่งทางบกจึงได้ออกระเบียบไว้ดังต่อไปนี้ข้อ๑ ระเบียบนี้เรียกว่า ระเบียบการขนส่งทางบกว่าด้วยการจัดตั้งสถานตรวจสภาพรถ พ.ศ. ๒๕๔๗ข้อ๒ ให้ยกเลิก(๑)ระเบียบกรมการขนส่งทางบก ว่าด้วยการจัดตั้งสถานตรวจสภาพรถ พ.ศ. ๒๕๔๑(๒)ระเบียบกรมการขนส่งทางบก ว่าด้วยการจัดตั้งสถานตรวจสภาพรถ (ฉบับที่ ๒) พ.ศ. ๒๕๔๓ข้อ๓ ระเบียบนี้ให้ใช้บังคับตั้งแต่บัดนี้เป็นต้นไปข้อ๔ ให้รองอธิบดีกรมการขนส่งทางบก(ฝ่ายวิชาการ) รักษาการตามระเบียบนี้หมวด ๑บททั่วไป ข้อ๕ การยื่นคำขอใด ๆ ตามระเบียบนี้ให้ยื่น ณ ที่ทำการ ดังต่อไปนี้(๑)สำหรับสถานตรวจสภาพรถที่ตั้งอยู่ในเขตกรุงเทพมหานคร ให้ยื่นที่สำนักวิศวกรรมและความปลอดภัยกรมการขนส่งทางบก(๒)สำหรับสถานตรวจสภาพรถที่ตั้งอยู่ในเขตจังหวัดอื่นนอกจากกรุงเทพมหานครให้ยื่นที่สำนักงานขนส่งจังหวัดที่ตรวจสภาพรถนั้นตั้งอยู่หรือที่สำนักวิศวกรรมและความปลอดภัย กรมการขนส่งทางบก ก็ได้ข้อ๖ ค่าธรรมเนียมการยื่นคำขอตามระเบียบนี้ให้จัดเก็บ ณ ที่ทำการที่รับคำขอค่าธรรมเนียมใบอนุญาตจัดตั้งสถานตรวจสภาพรถค่าธรรมเนียมการต่ออายุใบอนุญาตจัดตั้งสถานตรวจสภาพรถและค่าธรรมเนียมใบแทนใบอนุญาตจัดตั้งสถานตรวจสภาพรถ ให้จัดเก็บ ณที่ทำการที่ออกใบอนุญาตหรือใบแทนใบอนุญาตหมวด ๒การออกใบอนุญาตจัดตั้งสถานตรวจสภาพรถ ข้อ๗ ผู้ประสงค์จะจัดตั้งสถานตรวจสภาพรถให้ยื่นคำขอรับใบอนุญาตตามแบบของกรมการขนส่งทางบก พร้อมด้วยหลักฐาน ดังต่อไปนี้(๑)บุคคลธรรมดา(ก)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าว(ข)ภาพถ่ายสำเนาทะเบียนบ้าน(ค)แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายในบริเวณสถานตรวจสภาพรถ(ง)แบบ ขนาด และรายละเอียดของเครื่องตรวจสภาพรถ(๒)ห้างหุ้นส่วนสามัญ(ก)รายชื่อผู้เป็นหุ้นส่วนทุกคน(ข)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของผู้เป็นหุ้นส่วนทุกคน(ค)ภาพถ่ายสำเนาทะเบียนบ้านของผู้เป็นหุ้นส่วนทุกคน(ง)แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายในบริเวณสถานตรวจสภาพรถ(จ)แบบ ขนาด และรายละเอียดของเครื่องตรวจสภาพรถ(๓)ห้างหุ้นส่วนสามัญจดทะเบียน หรือห้างหุ้นส่วนจำกัด(ก)หนังสือรับรองการจดทะเบียนห้างหุ้นส่วนที่นายทะเบียนออกให้ไม่เกิน ๖ เดือน(ข)รายชื่อและสัญชาติของผู้เป็นหุ้นส่วนทุกคน(ค)แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายในบริเวณสถานตรวจสภาพรถ(ง)แบบ ขนาด และรายละเอียดของเครื่องตรวจสภาพรถ(๔)บริษัทจำกัด หรือบริษัทมหาชนจำกัด(ก)หนังสือรับรองการจดทะเบียนบริษัทที่นายทะเบียนออกให้ไม่เกิน ๖ เดือน(ข)รายชื่อกรรมการบริษัททุกคน(ค)ภาพถ่ายบัตรประจำตัวประชาชนหรือภาพถ่ายใบสำคัญประจำตัวคนต่างด้าวของกรรมการผู้มีอำนาจลงนามผูกพันบริษัท(ง)ภาพถ่ายสำเนาทะเบียนบ้านของกรรมการผู้มีอำนาจลงนามผูกพันบริษัท(จ)สำเนาหนังสือบริคณห์สนธิและข้อบังคับฉบับตีพิมพ์(ฉ)แผนที่แสดงที่ตั้งสถานตรวจสภาพรถ แผนผังสิ่งปลูกสร้างภายในบริเวณสถานตรวจสภาพรถ(ช)แบบ ขนาด และรายละเอียดของเครื่องตรวจสภาพรถข้อ๘ เมื่อได้รับคำขอรับใบอนุญาตจัดตั้งสถานตรวจสภาพรถและเอกสารหลักฐานประกอบคำขอแล้วให้ดำเนินการ ดังนี้(๑)ตรวจสอบความถูกต้อง ครบถ้วนของคำขอและเอกสารหลักฐานประกอบคำขอและพิจารณาเบื้องต้นเกี่ยวกับความถูกต้องครบถ้วนของแผนที่แสดงสถานที่ตั้ง แบบอาคาร แผนผังสิ่งปลูกสร้างภายในสถานตรวจสภาพรถและแบบ ขนาด และรายละเอียดของเครื่องตรวจสภาพรถรวมทั้งอุปกรณ์หรือสิ่งอำนวยความสะดวกในการตรวจสภาพรถ ตามเอกสารหลักฐานประกอบคำขอ(๒)ตรวจสอบความถูกต้อง ครบถ้วนของที่ตั้งสถานตรวจสภาพรถ อาคารตรวจสภาพรถ (ถ้ามี)และเครื่องตรวจสภาพรถพร้อมอุปกรณ์หรือสิ่งอำนวยความสะดวกในการตรวจสภาพรถ (ถ้ามี)พร้อมทั้งถ่ายภาพสิ่งที่ตรวจสอบไว้ด้วยตามความจำเป็น(๓)ถ้าผู้ยื่นคำขอยังไม่มีอาคารสถานที่ตรวจสภาพรถและเครื่องตรวจสภาพรถ รวมทั้งอุปกรณ์หรือสิ่งอำนวยความสะดวกในการตรวจสภาพรถหรือมีแต่ยังไม่ครบถ้วนถูกต้อง ในกรณีที่เป็นการจัดตั้งสถานตรวจสภาพรถในเขตกรุงเทพมหานครให้รวบรวมข้อมูลผลการพิจารณานำเสนอนายทะเบียนกลางในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครให้รวบรวมข้อมูลผลการพิจารณานำเสนอขนส่งจังหวัด เพื่อพิจารณาอนุญาตในหลักการโดยกำหนดเงื่อนไขให้ผู้ยื่นคำขอดำเนินการจัดเตรียมอาคารสถานที่ตรวจสภาพรถและจัดหาหรือติดตั้งเครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถให้ครบถ้วนถูกต้อง พร้อมแจ้งผลการดำเนินการดังกล่าวให้ทราบภายในกำหนดเวลา ๑๘๐ วันนับแต่วันที่ได้รับอนุญาต ในกรณีที่ผู้ยื่นคำขอไม่สามารถดำเนินการดังกล่าวภายในระยะเวลาที่กำหนดให้ถือว่าคำขอรับใบอนุญาตจัดตั้งสถานตรวจสภาพรถฉบับนี้สิ้นสุดลงทันทีหากผู้ยื่นคำขอประสงค์จะจัดตั้งสถานตรวจสภาพรถต่อไป ให้ยื่นคำขอรับใบอนุญาตใหม่เมื่อนายทะเบียนกลางหรือขนส่งจังหวัดแล้วแต่กรณี พิจารณาอนุญาตในหลักการแล้ว ให้แจ้งผลการพิจารณาเป็นหนังสือให้ผู้ยื่นคำขอทราบต่อไปเมื่อผู้ได้รับอนุญาตได้ดำเนินการจัดเตรียมรายละเอียดตามวรรคแรกครบถ้วนถูกต้องแล้วในกรณีการจัดตั้งสถานตรวจสภาพรถในเขตกรุงเทพมหานครให้ผู้ได้รับอนุญาตแจ้งผลการดำเนินการให้สำนักวิศวกรรมและความปลอดภัยทราบ และในกรณีการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครให้ผู้ได้รับอนุญาตแจ้งผลการดำเนินการให้สำนักงานขนส่งจังหวัดที่ผู้ได้รับอนุญาตประสงค์จะจัดตั้งสถานตรวจสภาพรถทราบแล้วให้สำนักวิศวกรรมและความปลอดภัยหรือสำนักงานขนส่งจังหวัด แล้วแต่กรณีดำเนินการตาม (๒) และเมื่อเห็นว่าผู้ได้รับอนุญาตได้ดำเนินการครบถ้วน ถูกต้องแล้วให้ดำเนินการตาม (๔) ต่อไป(๔)รวบรวมข้อมูลที่ได้จาก (๑) (๒) และ (๓) (ถ้ามี)แล้วพิจารณาสรุปผลพร้อมเสนอความเห็นส่งให้สำนักวิศวกรรมและความปลอดภัยเพื่อพิจารณาต่อไป(๕)การขอจัดตั้งสถานตรวจสภาพรถในเขตจังหวัดอื่น นอกจากกรุงเทพมหานครแต่ได้ยื่นคำขอที่สำนักวิศวกรรมและความปลอดภัยให้สำนักวิศวกรรมและความปลอดภัยดำเนินการตาม (๑)แล้วสรุปผลรวบรวมคำขอและเอกสารหลักฐานประกอบคำขอส่งให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถเป็นผู้ดำเนินการตาม(๒) (๓) (ถ้ามี) และ (๔) ต่อไป(๖)การจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร เมื่อสำนักวิศวกรรมและความปลอดภัยได้รับเรื่องตาม(๔) แล้วถ้ากรมการขนส่งทางบกเห็นสมควรให้สำนักวิศวกรรมและความปลอดภัยดำเนินการตรวจสอบตาม(๒) อีกครั้งหนึ่งก็ได้ข้อ๙เมื่อสำนักวิศวกรรมและความปลอดภัยได้พิจารณาข้อมูลตามข้อ ๘ (๔) แล้วเห็นสมควรอนุญาตให้จัดตั้งสถานตรวจสภาพรถได้ตามที่ยื่นคำขอให้นำเสนอนายทะเบียนกลางเพื่อพิจารณาอนุญาตให้จัดตั้งสถานตรวจสภาพรถต่อไปเมื่อนายทะเบียนกลางพิจารณาอนุญาตแล้วในกรณีที่เป็นการจัดตั้งสถานตรวจสภาพรถในเขตกรุงเทพมหานครให้แจ้งผลการพิจารณาเป็นหนังสือให้ผู้ยื่นคำขอทราบพร้อมทั้งให้มาชำระค่าธรรมเนียมใบอนุญาตและขอรับใบอนุญาตจัดตั้งสถานตรวจสภาพรถต่อไปในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานคร ให้แจ้งผลการพิจารณาเป็นหนังสือให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถทราบโดยให้สำนักงานขนส่งจังหวัดแจ้งให้ผู้ยื่นคำขอทราบเพื่อมาชำระค่าธรรมเนียมใบอนุญาต และขอรับใบอนุญาตจัดตั้งสถานตรวจสภาพรถต่อไปข้อ๑๐ เมื่อสำนักงานวิศวกรรมและความปลอดภัยได้พิจารณาข้อมูลตามข้อ๘ (๔) แล้ว เห็นว่าไม่สมควรอนุญาตให้จัดตั้งสถานตรวจสภาพรถตามที่ยื่นคำขอให้นำเสนอความเห็นพร้อมเหตุผลที่ไม่สมควรอนุญาตต่อนายทะเบียนกลางเพื่อพิจารณาต่อไปเมื่อนายทะเบียนกลางพิจารณาแล้วไม่อนุญาตให้จัดตั้งสถานตรวจสภาพรถตามที่ยื่นคำขอให้สำนักวิศวกรรมและความปลอดภัยแจ้งผลการพิจารณาพร้อมเหตุผลที่ไม่อนุญาตเป็นหนังสือให้ผู้ยื่นคำขอได้รับทราบหรือแจ้งผลการพิจารณาพร้อมเหตุผลที่ไม่อนุญาตให้สำนักงานขนส่งจังหวัดที่ผู้ยื่นคำขอประสงค์จะจัดตั้งสถานตรวจสภาพรถทราบเพื่อแจ้งให้ผู้ยื่นคำขอทราบแล้วแต่กรณีข้อ๑๑ในกรณีที่ผู้ได้รับใบอนุญาตจัดตั้งสถานตรวจสภาพรถประสงค์จะขอเลิกกิจการสถานตรวจสภาพรถให้แจ้งเป็นหนังสือพร้อมทั้งส่งคืนใบอนุญาตต่อนายทะเบียนกลางหรือขนส่งจังหวัดที่เป็นผู้ออกใบอนุญาตฉบับนั้นข้อ๑๒การย้ายสถานที่จัดตั้งสถานตรวจสภาพรถ ให้ถือเสมือนการขอรับใบอนุญาตจัดตั้งสถานตรวจสภาพรถใหม่โดยขอเลิกกิจการสถานตรวจสภาพรถแห่งเดิมตามข้อ ๑๑ข้อ๑๓การสิ้นสุดของใบอนุญาตจัดตั้งสถานตรวจสภาพรถเป็น ดังต่อไปนี้(๑)เมื่อผู้ได้รับใบอนุญาตจัดตั้งสถานตรวจสภาพรถที่เป็นบุคคลธรรมดาถึงแก่ความตาย(๒)เมื่อผู้ได้รับใบอนุญาตจัดตั้งสถานตรวจสภาพรถที่เป็นนิติบุคคลได้สิ้นสภาพการเป็นนิติบุคคล(๓)เมื่อได้รับแจ้งการขอเลิกกิจการสถานตรวจสภาพรถตามข้อ ๑๑จากผู้ได้รับใบอนุญาตจัดตั้งสถานตรวจสภาพรถ(๔)เมื่อนายทะเบียนกลางสั่งเพิกถอนใบอนุญาตจัดตั้งสถานตรวจสภาพรถ(๕)เมื่อพ้นกำหนดระยะเวลาตามที่กำหนดไว้ในใบอนุญาตจัดตั้งสถานตรวจสภาพรถ(๖)เมื่อมีการออกใบอนุญาตฉบับใหม่ตามข้อ ๒๓ และข้อ ๒๔หมวด ๓การต่ออายุใบอนุญาตจัดตั้งสถานตรวจสภาพรถ ข้อ๑๔ผู้ได้รับใบอนุญาตจัดตั้งสถานตรวจสภาพรถผู้ใดประสงค์จะขอต่ออายุใบอนุญาตให้ยื่นคำขอตามแบบของกรมการขนส่งทางบกพร้อมด้วยสำเนาภาพถ่ายใบอนุญาตจัดตั้งสถานตรวจสภาพรถหรือใบแทนก่อนใบอนุญาตสิ้นอายุไม่น้อยกว่า๓๐ วัน ในกรณีที่ผู้ได้รับใบอนุญาตยื่นคำขอต่ออายุน้อยกว่า ๓๐ วันถ้าประสงค์จะจัดตั้งสถานตรวจสภาพรถต่อไปสามารถยื่นคำขอรับใบอนุญาตจัดตั้งสถานตรวจสภาพรถใหม่ได้หากยื่นคำขอรับใบอนุญาตก่อนใบอนุญาตสิ้นอายุหรือภายใน ๓๐ วันนับแต่วันใบอนุญาตสิ้นอายุการพิจารณาลักษณะและรูปแบบของอาคารสถานที่และเครื่องตรวจสภาพรถรวมทั้งอุปกรณ์หรือสิ่งอำนวยความสะดวกในการตรวจสภาพรถให้เป็นไปตามหลักเกณฑ์เดิมตามที่เคยได้รับใบอนุญาตอยู่พร้อมทั้งพิจารณาตามข้อ ๑๕ (๒) ประกอบด้วยหากยื่นคำขอรับใบอนุญาตพ้นกำหนดระยะเวลาดังกล่าวการพิจารณาลักษณะและรูปแบบของอาคารสถานที่และเครื่องตรวจสภาพรถรวมทั้งอุปกรณ์หรือสิ่งอำนวยความสะดวกในการตรวจสภาพรถให้เป็นไปตามหลักเกณฑ์ของประกาศฉบับปัจจุบันในกรณีที่ผู้ขอต่ออายุใบอนุญาตเป็นนิติบุคคลให้ยื่นหลักฐานตามข้อ ๗ (๓) (ก) หรือ (๔) (ก) แล้วแต่กรณี เพื่อประกอบคำขอด้วยข้อ๑๕ เมื่อได้รับคำขอแล้ว ให้ดำเนินการดังต่อไปนี้(๑)ตรวจสอบความถูกต้องครบถ้วนของคำขอและเอกสารหลักฐานประกอบคำขอ(๒)ตรวจสอบความถูกต้องเหมาะสมของผู้ยื่นคำขอเกี่ยวกับประวัติการดำเนินการที่ผ่านมาในการตรวจสภาพรถการใช้อำนาจสถานที่ เครื่องตรวจสภาพรถและอุปกรณ์หรือสิ่งอำนวยความสะดวกในการตรวจสภาพรถ(๓)รวบรวมข้อมูลที่ได้จาก (๑) และ (๒)ในกรณีที่เป็นการจัดตั้งสถานตรวจสภาพรถในเขตกรุงเทพมหานคร ให้พิจารณาสรุปผลและเสนอความเห็นส่งให้นายทะเบียนกลางเพื่อพิจารณาในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครให้พิจารณาสรุปผลและเสนอความเห็นส่งให้ขนส่งจังหวัดเพื่อพิจารณากรณีการต่ออายุใบอนุญาตจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครแต่ได้มายื่นคำขอที่สำนักวิศวกรรมและความปลอดภัยให้สำนักวิศวกรรมและความปลอดภัยดำเนินการตาม (๑)แล้วแจ้งผลการตรวจสอบพร้อมส่งคำขอและเอกสารหลักฐานประกอบคำขอให้กับสำนักงานขนส่งจังหวัดที่สถานตรวจสภาพรถนั้นตั้งอยู่เพื่อดำเนินการตาม (๒) และ (๓) ต่อไปข้อ๑๖เมื่อนายทะเบียนกลางหรือขนส่งจังหวัด แล้วแต่กรณี ได้พิจารณาข้อมูลตามข้อ๑๕ (๓) แล้ว เห็นสมควร(๑)อนุญาตให้ต่ออายุใบอนุญาตจัดตั้งสถานตรวจสภาพรถได้ตามที่ยื่นคำขอ ให้แจ้งผลการพิจารณาเป็นหนังสือให้ผู้ยื่นคำขอทราบพร้อมทั้งให้มาชำระค่าธรรมเนียมใบอนุญาตและขอรับใบอนุญาตจัดตั้งสถานตรวจสภาพรถต่อไป(๒)ไม่อนุญาตให้ต่ออายุใบอนุญาตจัดตั้งสถานตรวจสภาพรถตามที่ยื่นคำขอ ให้แจ้งผลการพิจารณาพร้อมเหตุผลที่ไม่ต่ออายุใบอนุญาตเป็นหนังสือให้ผู้ยื่นคำขอทราบข้อ๑๗การต่ออายุใบอนุญาตจัดตั้งสถานตรวจสภาพรถ ให้นายทะเบียนกลางหรือขนส่งจังหวัดแล้วแต่กรณี ออกใบอนุญาตตามแบบใบอนุญาตฉบับเดิม และให้ระบุ คำว่า ต่ออายุ ไว้ที่ด้านหน้าใบอนุญาตด้วยหมวด ๔การออกใบแทนใบอนุญาตจัดตั้งสถานตรวจสภาพรถ ข้อ๑๘ผู้ได้รับใบอนุญาตจัดตั้งสถานตรวจสภาพรถประสงค์จะขอรับใบแทนใบอนุญาตที่ชำรุดหรือลบเลือนในสาระสำคัญหรือสูญหายให้ยื่นคำขอตามแบบคำขออื่น ๆ ของกรมการขนส่งทางบกพร้อมด้วยหลักฐานใบอนุญาตที่ชำรุดหรือลบเลือนในสาระสำคัญหรือหลักฐานการแจ้งความหรือบันทึกถ้อยคำของผู้ได้รับใบอนุญาตจัดตั้งสถานตรวจสภาพรถประกอบคำขอด้วย แล้วแต่กรณีกรณีการขอรับใบแทนใบอนุญาตในเขตจังหวัดอื่นนอกจากกรุงเทพมหานครแต่ได้มายื่นคำขอที่สำนักวิศวกรรมและความปลอดภัยให้สำนักวิศวกรรมและความปลอดภัยจัดส่งคำขอให้สำนักงานขนส่งจังหวัดที่สถานตรวจสภาพรถนั้นตั้งอยู่เพื่อดำเนินการตามข้อ๑๙ และข้อ ๒๐ ต่อไปข้อ๑๙ เมื่อตรวจสอบความถูกต้องของคำขอและเอกสารหลักฐานประกอบคำขอแล้วให้ผู้ยื่นคำขอชำระค่าธรรมเนียมใบแทนใบอนุญาตในกรณีที่เป็นการจัดตั้งสถานตรวจสภาพรถในเขตกรุงเทพมหานคร ให้นำเสนอนายทะเบียนกลางในกรณีที่เป็นการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครให้นำเสนอขนส่งจังหวัดเพื่อออกใบแทนใบอนุญาตให้ต่อไปข้อ๒๐การออกใบแทนใบอนุญาตจัดตั้งสถานตรวจสภาพรถให้นายทะเบียนกลางหรือขนส่งจังหวัด แล้วแต่กรณีออกใบอนุญาตตามแบบใบอนุญาตฉบับเดิมและให้ระบุ คำว่า ใบแทน ไว้ที่ด้านหน้าใบอนุญาตด้วยหมวด ๕การโอนการประกอบกิจการสถานตรวจสภาพรถ ข้อ๒๑ในกรณีที่ผู้ได้รับใบอนุญาตจัดตั้งสถานตรวจสภาพรถเป็นบุคคลธรรมดาและถึงแก่ความตายให้ทายาทหรือผู้จัดการมรดกมีสิทธิยื่นคำขอรับใบอนุญาตจัดตั้งสถานตรวจสภาพรถตามแบบของกรมการขนส่งทางบกได้ภายใน๑ ปี นับแต่วันที่ผู้ได้รับใบอนุญาตถึงแก่ความตาย ในอาคารสถานที่เดิมตามที่ได้รับใบอนุญาตและการออกใบอนุญาตให้ดำเนินการตามข้อ ๒๕ ตามวรรคหนึ่งหากมีการยื่นคำขอรับใบอนุญาตภายใน ๑ ปีนับแต่วันที่ผู้ได้รับใบอนุญาตถึงแก่ความตายการพิจารณาลักษณะและรูปแบบของอาคารสถานที่และเครื่องมือต่าง ๆให้เป็นไปตามหลักเกณฑ์เดิมตามที่ผู้ถึงแก่ความตายได้รับใบอนุญาตอยู่หากยื่นคำขอพ้นกำหนดระยะเวลาดังกล่าวการพิจารณาลักษณะและรูปแบบของอาคารสถานที่และเครื่องตรวจสภาพรถรวมทั้งอุปกรณ์หรือสิ่งอำนวยความสะดวกในการตรวจสภาพรถให้เป็นไปตามหลักเกณฑ์ของประกาศฉบับปัจจุบันข้อ๒๒ ถ้าทายาทประสงค์จะขอรับสิทธิตามข้อ๒๑ ให้มีสิทธิตามลำดับก่อนหลัง ดังนี้(๑)คู่สมรส(๒)บุตร(๓)บิดาหรือมารดา(๔)พี่น้องร่วมบิดา มารดาเดียวกัน(๕)พี่น้องร่วมบิดาหรือร่วมมารดาเดียวกัน(๖)ปู่ ย่า ตา ยาย(๗)ลุง ป้า น้า อาถ้าทายาทในลำดับเดียวกันมีหลายคนและบางคนขอสละสิทธิ์หรือทายาทในลำดับก่อนสละสิทธิ์ให้ทายาทนั้นแสดงหลักฐานเป็นหนังสือเพื่อขอสละสิทธิ์ในการยื่นคำขอด้วยข้อ๒๓ในกรณีที่ผู้จัดการมรดกเป็นผู้ได้รับใบอนุญาตจัดตั้งสถานตรวจสภาพรถตามข้อ๒๑ และต่อมาประสงค์จะโอนกิจการดังกล่าวสามารถโอนให้กับทายาทคนใดในลำดับใดก็ได้หรือบุคคลอื่นที่มิใช่ทายาทโดยให้ผู้รับโอนยื่นคำขอรับใบอนุญาตจัดตั้งสถานตรวจสภาพรถตามแบบของกรมการขนส่งทางบกพร้อมแนบหนังสืออนุญาตให้โอนจากผู้จัดการมรดกเพิ่มเติมด้วยโดยให้จัดตั้งในอาคารสถานที่เดิมที่ผู้จัดการมรดกเพิ่มเติมด้วยโดยให้จัดตั้งในอาคารสถานที่เดิมที่ผู้จัดการมรดกได้รับใบอนุญาตอยู่และการออกใบอนุญาตให้ดำเนินการตามข้อ ๒๕ทั้งนี้ลักษณะและรูปแบบของอาคารสถานที่และเครื่องตรวจสภาพรถรวมทั้งอุปกรณ์หรือสิ่งอำนวยความสะดวกในการตรวจสภาพรถให้เป็นไปตามที่ผู้โอนได้รับใบอนุญาตอยู่เดิมทุกประการข้อ๒๔ ในกรณีผู้ได้รับใบอนุญาตจัดตั้งสถานตรวจสภาพรถประสงค์จะโอนกิจการสถานตรวจสภาพรถให้ผู้รับโอนยื่นคำขอรับใบอนุญาตจัดตั้งสถานตรวจสภาพรถตามแบบของกรมการขนส่งทางบกพร้อมแนบหนังสืออนุญาตให้โอนจากผู้ได้รับใบอนุญาตเพิ่มเติมด้วยโดยให้จัดตั้งในอาคารสถานที่เดิม และการออกใบอนุญาตให้ดำเนินการตามข้อ ๒๕พร้อมทั้งนำความในข้อ ๒๓ วรรคสอง มาใช้บังคับโดยอนุโลมข้อ๒๕การพิจารณาออกใบอนุญาตจัดตั้งสถานตรวจสภาพรถตามข้อ ๒๑ ข้อ ๒๓ และข้อ ๒๔ให้ดำเนินการ ดังนี้(๑)ให้ผู้ยื่นคำขอแนบหลักฐาน ดังต่อไปนี้(ก)หลักฐานตามข้อ ๗ ยกเว้นแผนที่แสดงที่ตั้งสถานตรวจสภาพรถ แผนผังสิ่งปลูกสร้างภายในบริเวณสถานตรวจสภาพรถและแบบ ขนาด และรายละเอียดของเครื่องตรวจสภาพรถ(ข)ใบอนุญาตจัดตั้งสถานตรวจสภาพรถ(ค)หลักฐานการเป็นทายาทหรือผู้จัดการมรดก เฉพาะกรณีการโอนตามข้อ ๒๑(๒)ตรวจสอบความถูกต้อง ครบถ้วนของคำขอและเอกสารหลักฐานประกอบคำขอ(๓)รวบรวมข้อมูลที่ได้จาก (๒) และข้อ ๒๖ วรรคสองแล้วพิจารณาสรุปผลพร้อมเสนอความเห็นส่งให้สำนักวิศวกรรมและความปลอดภัยเพื่อนำเสนอนายทะเบียนกลางพิจารณาต่อไป และเมื่อนายทะเบียนกลางพิจารณาแล้วเห็นสมควร(ก)อนุญาตให้จัดตั้งสถานตรวจสภาพรถได้ตามที่ยื่นคำขอ ให้ดำเนินการเช่นเดียวกับข้อ ๙วรรคสอง ซึ่งการอนุญาตดังกล่าวให้นายทะเบียนกลางหรือขนส่งจังหวัด แล้วแต่กรณีออกใบอนุญาตฉบับใหม่ให้แก่ผู้ยื่นคำขอ(ข)ไม่อนุญาตให้จัดตั้งสถานตรวจสภาพรถตามที่ยื่นคำขอให้สำนักวิศวกรรมและความปลอดภัยแจ้งผลการพิจารณาพร้อมเหตุผลที่ไม่อนุญาตเป็นหนังสือให้ผู้ยื่นคำขอทราบหรือแจ้งผลการพิจารณาพร้อมเหตุผลที่ไม่อนุญาตเป็นหนังสือให้สำนักงานขนส่งจังหวัดที่สถานตรวจสภาพรถนั้นตั้งอยู่ทราบเพื่อแจ้งให้ผู้ยื่นคำขอทราบต่อไปนี้ แล้วแต่กรณีกรณีการจัดตั้งสถานตรวจสภาพรถในเขตจังหวัดอื่นนอกจากกรุงเทพมหานครแต่ได้มายื่นคำขอที่สำนักวิศวกรรมและความปลอดภัยให้สำนักวิศวกรรมและความปลอดภัยดำเนินการตาม (๒)แล้วส่งเรื่องให้กับสำนักงานขนส่งจังหวัดที่สถานตรวจสภาพรถนั้นตั้งอยู่เพื่อพิจารณาตามข้อ ๒๖ วรรคสอง และดำเนินการตาม (๓) ต่อไปข้อ๒๖ การยื่นคำขอรับใบอนุญาตจัดตั้งสถานตรวจสภาพรถตามข้อ๒๓ และข้อ ๒๔ ให้ยื่นก่อนวันใบอนุญาตจัดตั้งสถานตรวจสภาพรถฉบับเดิมสิ้นสุดลงการพิจารณาเพื่อออกใบอนุญาตจัดตั้งสถานตรวจสภาพรถตามข้อ๒๓ และข้อ ๒๔ให้พิจารณาประวัติการดำเนินการที่ผ่านมาในการตรวจสภาพรถของผู้ได้รับใบอนุญาตรายเดิมประกอบหากมีกรณีเรื่องใดอยู่ระหว่างการตรวจสอบหรือพิจารณาเพื่อลงโทษสถานตรวจสภาพรถที่กระทำความผิดให้ตรวจสอบและพิจารณาให้เสร็จสิ้นก่อนแล้วจึงจะพิจารณาเรื่องการออกใบอนุญาตให้กับผู้รับโอนต่อไปหมวด ๖การควบคุมดูแลและติดตามผลการดำเนินการของผู้ได้รับใบอนุญาตจัดตั้งสถานตรวจสภาพรถ ข้อ๒๗ให้ผู้ตรวจการหรือพนักงานตรวจสภาพรถที่สังกัดราชการบริหารส่วนกลางกรมการขนส่งทางบกมีอำนาจเข้าไปในสถานตรวจสภาพรถที่ตั้งอยู่ในเขตกรุงเทพมหานครและในเขตจังหวัดอื่นและผู้ตรวจการหรือพนักงานตรวจสภาพรถที่สังกัดราชการบริหารส่วนภูมิภาค กรมการขนส่งทางบกมีอำนาจเข้าไปในสถานตรวจสภาพรถที่ตั้งอยู่ในเขตจังหวัดที่รับผิดชอบเพื่อตรวจสอบข้อเท็จจริงและเอกสารที่เกี่ยวข้องกับการตรวจสภาพรถ ในการควบคุมดูแลและติดตามผลการดำเนินการของผู้ได้รับใบอนุญาตจัดตั้งสถานตรวจสภาพรถให้เป็นไปตามกฎหมาย ระเบียบและประกาศ คำสั่งที่เกี่ยวข้องกับการดำเนินการของผู้ได้รับใบอนุญาตจัดตั้งสถานตรวจสภาพรถประกาศ ณ วันที่ ๑๙มกราคม พ.ศ. ๒๕๔๗ปิยะพันธ์ จัมปาสุตอธิบดีกรมการขนส่งทางบกศุภชัย/พิมพ์๒๖ พฤษภาคม ๒๕๔๗ศุภสรณ์/ทรงยศ/ตรวจ๑๕ มิถุนายน ๒๕๔๗โชติกานต์/ปรับปรุง๘ ตุลาคม ๒๕๕๘[๑] ราชกิจจานุเบกษา เล่ม ๑๒๑/ตอนที่ ๑๕ง/หน้า ๔๕/๑๙ กุมภาพันธ์ ๒๕๔๗